תנועת האזרח החקלאי

תנועת האזרח החקלאי (בהולנדית: BoerBurgerBeweging, בראשי תיבות: BBB) היא מפלגה פוליטית אגררית בהולנד, שמטרתה לקדם את יכולת הקיום באזורים הכפריים ובמגזר החקלאי.

 היסטוריה 
הולנד, על אף שטחה הקטן יחסית היא יצואנית הבשר הגדולה ביותר באירופה ויצואנית מוצרי החקלאות בכלל השנייה בגודלה בעולם (אחרי ארצות הברית). יש בה את צפיפות חיות המשק הגדולה ביותר באירופה, וחקלאות אינטנסיבית המבוססת על פיטום בעלי החיים במזון מרוכז תזונתית הגדל בעזרת דשנים עתירי חנקן. תנועת האזרח החקלאי נוסדה כיוזמה של עיתונאית בנושאי החקלאות קרוליין ואן דר פלאס, יחד עם וים חרוט קורקמפ, והנק ורמיר מסוכנות השיווק ReMarkAble, המתמקדת במגזר החקלאי. המפלגה החלה את דרכה בפלטפורמת המדיה החברתית BoerBurgerTweet ונוסדה ב-1 בנובמבר 2019, זמן קצר לאחר תחילת מחאת החקלאים  נגד תוכנית הממשלה לצמצום פליטות החנקן, שכללה מגבלות מחמירות על המגזר החקלאי על מנת להפחית את פליטות החנקן והאמוניה שלהם, ביניהן שימוש בפחות דשן, הפחתת מספר בעלי החיים ומעבר לגידולים מהצומח שמזהמים פחות.

המפלגה השתתפה בבחירות לפרלמנט בשנת 2021 עם ואן דר פלאס כמנהיגת המפלגה.BoerBurgerBeweging en de Tweede Kamerverkiezingen, parlement.com המפלגה השיגה 104,319 קולות (1.0%), ובכך השיגה מושב אחד בבית הנבחרים.

בשל אילוצי זמן, החליטה המפלגה שלא להשתתף באופן עצמאי בבחירות המקומיות ב-2022. עוד הצהירה המפלגה כי היא לא רוצה להפריע למפלגות המקומיות. עם זאת, מפלגות מקומיות יכלו להירשם כבעלי ברית. בעלי ברית של BBB הורשו להשתמש בשירותי המפלגה ועבדו תחת הלוגו שלה, עם שם הרשות המקומית. בתמורה, התחייבה המפלגה המקומית לתמוך בתוכנית הבחירות של ה-BBB וחברי המועצה שנבחרו היו צריכים להיות חברים במפלגה. בבחירות זכו בעלי ברית של BBB ב-48 מושבים ב-19 רשויות.

במרץ 2023, השתתפה המפלגה בבחירות המחוזיות ובבחירות למועצות המים. באופן חסר תקדים, השיגה המפלגה בבחירות המחוזיות מיד את מרב הקולות בכל המחוזות,. במחוזות דרנתה ואובריסל השיגה המפלגה יותר משליש מהקולות. היות שהמועצות המחוזיות בוחרות את הסנאט – הבית העליון בפרלמנט – השיגה המפלגה שישה עשר מושבים בסנאט, מה שהפך אותה מיד למפלגה הגדולה ביותר. BBB גם הפכה למפלגה הגדולה ביותר ב-13 מתוך 21 מועצות המים.

 מצע 
BBB טוענת לייצג את האינטרסים של תושבי האזורים הכפריים, המגזר החקלאי, דייגים וציידים.Verkiezingsprogramma Algemeen, Versie: 15-02-21, boerburgerbeweging.nl, geraadpleegd op 17 maart 2023: "Ons land staat wereldwijd bekend om dit unieke landschap. Wij zijn daar trots op en willen graag dat dit unieke landschap ook voor de volgende generaties blijft behouden. Om dit te kunnen behouden is het bestaansrecht van onze voedsel- en bloemenmakers; de boeren, de tuinders, de vissers en de jagers essentieel."

בבחירות הכלליות ב-2021, המפלגה מיקדה את הקמפיין שלה בנושאים החשובים לבוחרים כפריים וחקלאיים, כולל הבטחה להקים את "משרד הכפריות" שימוקם לפחות 100 קילומטרים מהאג, והסרת האיסור על ניאוניקוטינואידים. המפלגה קראה לקדם את "חוק הזכות לחקלאות", שייתן לחקלאים השפעה גדולה יותר בענייני הרחבת חקלאות, בתגובה להתנגדות מקומיות לחוות חזירים ועיזים על רקע דאגה לבריאות הציבור, לסביבה ולחקלאות.

ה-BBB תומכת בהשארות באיחוד האירופי למטרות מסחר, אך רוצה לצמצם את כוחו של האיחוד האירופי ומתנגדת לפדרליזציה של האיחוד האירופי. המפלגה טוענת שיש לאפשר לכל מדינה ואזור באיחוד האירופי לשמור על זהותה ותרבותה ללא הפרעה. המפלגה גם תומכת בחברות הולנד בנאט"ו וקראה לספק לאוקראינה מטוסי F-16.

המפלגה מתוארת כשמרנית, כמפלגת מרכז, מרכז-ימין, ימנית פופוליסטית, ימנית, אירו-סקפטית, ובענייני מדיניות מסוימים כמרכז-שמאל. למרות שאינה מפלגת ימין קיצוני בעצמה, כמה אקדמאים ועיתונאים תיארו את המפלגה כמי שנתמכת על ידי הימין הקיצוני. בנושאי הגירה ומקלט, ה-BBB תומכת בקבלת פליטים הנמלטים ממלחמות אך מעדיפה לעזור להם קרוב לאזור ממנו הם מגיעים במקום לעודד הגירה להולנד, מתוך כוונה שרוב הפליטים יחזרו לארצם לאחר שהסכסוך במדינתם יסתיים. היא גם בעד שמהגרים יהיו מועסקים ועצמאים כלכלית לפני המעבר להולנד, והם חייבים ללמוד הולנדית, לעבוד ולשלם מס בהולנד לפחות חמש שנים לפני שיהיו זכאים לתושבות קבע. המפלגה תומכת בגירוש מהגרים בלתי חוקיים.

מנהיגת המפלגה, קרוליין ואן דר פלאס, הצהירה כי המפלגה למען בעלי החיים וארגון זכויות בעלי החיים Wakker Dier הם שניים מהאויבים הגדולים של BBB, וכי המפלגה משתמשת במדיה החברתית שלה כדי לספק פרספקטיבה חלופית.

 תוצאות בבחירות 
 בית הנבחרים של המדינות הכלליות 
שנת בחירותראש הרשימה# סה"כ קולות % מסך הבוחרים# מושבים+/–2021קרוליין ואן דר פלאס104,3191.00 (16)חדש

 סנאט 
שנת בחירותראש הרשימה# סה"כ קולות % מסך הבוחרים# מושבים+/–2023אילונה לאגאס36,97620.66 (#1)חדש

 מועצות מחוזיות 
שנת בחירות# סה"כ קולות % מסך הבוחריםמקומות ישיבה+/–20231,479,69519.23 (ראשון)חדש
מחוזקולות(%)תוצאה (מושבים)דרנתה33.51פלבולנד20.81פריסלנד27.86חלדרלנד23.57חרונינגן23.56לימבורג18.47צפון בראבנט18.21צפון הולנד13.76אוברייסל31.27דרום הולנד13.74אוטרכט13.18זיילנד19.75

 מספר חברים 
מספר החברים ב-BBB גדל בחדות בשנים הראשונות לקיומה, על פי נתוני מרכז התיעוד למפלגות פוליטיות הולנדיות .
+חברי מפלגה שָׁנָה מספר 2021 241 2022 2,376 2023 10,822

 קישורים חיצוניים 





 הערות שוליים 

קטגוריה:מפלגות אירוסקפטיות
קטגוריה:הולנד: מפלגות
קטגוריה:מפלגות שמרניות